CELEX: 62015CN0556
Language: sk
Date: 2015-10-28 00:00:00
Title: Vec C-556/15: Návrh na začatie prejudiciálneho konania, ktorý podal Curtea de Apel Craiova (Rumunsko) 28. októbra 2015 – Fondul Proprietatea SA/Societatea Complexul Energetic Oltenia SA (CE Oltenia)

1.2.2016   
            
            
               SK
            
            
               Úradný vestník Európskej únie
            
            
               C 38/22
            
         Návrh na začatie prejudiciálneho konania, ktorý podal Curtea de Apel Craiova (Rumunsko) 28. októbra 2015 – Fondul Proprietatea SA/Societatea Complexul Energetic Oltenia SA (CE Oltenia)
   (Vec C-556/15)
   (2016/C 038/32)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel Craiova
   
      Účastníci konania pred vnútroštátnym súdom
   
   
      Odvolateľka: Fondul Proprietatea SA
   
      Odporkyňa: Societatea Complexul Energetic Oltenia SA (CE Oltenia)
   
      Prejudiciálne otázky
   
   
               1.
            
            
               Má sa článok 107 ZFEÚ vykladať v tom zmysle, že účasť spoločnosti Complexul Energetic Oltenia SA na základnom imaní spoločnosti ad hoc Hidro Tarnița SA, ktorej predmetom činnosti je výstavba a využívanie vodnej elektrárne Tarnița-Lăpuștești, predstavuje štátnu pomoc výrobcom veternej a solárnej energie, a to vzhľadom na skutočnosť, že deklarovaným cieľom projektu je zabezpečiť optimálne podmienky na inštaláciu vyššieho výkonu v elektrárňach vyrábajúcich uvedené druhy energie, čiže: (i) ide o opatrenie financované štátom alebo z prostriedkov štátu, (ii) má selektívny charakter a (iii) môže ovplyvniť obchod medzi členskými štátmi?
            
         
               2.
            
            
               V prípade kladnej odpovede, podlieha táto štátna pomoc oznamovacej povinnosti podľa článku 108 ods. 3 Zmluvy o fungovaní Európskej únie?